Otis Williams

Otis Williams (født 30. oktober 1941 i Texarkana i Texas)Bill Dahl: Motown – The Golden Years, Krause Publications 2011, ISBN 9781440227837, side 158. er en soul-sanger fra USA. Han har vært med i vokalgruppa The Temptations fra den starta i 1961, og han er den eneste av de opprinnelige medlemmene som fortsatt er med.

I tenåra var Williams med i (og initiativtaker til) ei rekke sanggrupper, blant dem Otis Williams and the Siberians, The El Domingoes og The Distants, hvorav den siste fikk spille inn noen plater og blei ganske populær lokalt. På bakgrunn av et tilbud fra Berry Gordy, direktør i plateselskapet Motown, slo Williams og bandkameratene Elbridge Bryant og Melvin Franklin seg sammen med Eddie Kendricks og Paul Williams, som hadde sunget i The Primes, og i mars 1961 undertegna de kontrakt som The Temptations. Gruppa blei etter hvert 1960-tallets mest kjente mannlige vokalgruppe, og den har fortsatt fram til i dag, riktig nok med omfattende endringer i besetning og med besøk i andre musikksjangrer som funk, disco og pop.

Tenoren Williams er den eneste som har vært med i gruppa hele perioden.«The Temptations' Otis Williams, about to perform in New York, 'Aint Too Proud' to sing the hits», i New York Daily News 29. desember 2014; besøkt 9. februar 2016. Han synger svært sjelden førstestemme, men har i stedet fokusert på rollen som leder og organisator.

Sammen med Patricia Romanowski skreiv han i 1988 boka The Temptations, som både er en sjølbiografi og historia om gruppa.I 2002 kom en oppdatert utgave: Otis Williams og Patricia Romanowski: Temptations, Cooper Square Press 2002, ISBN 9781461661283. Ti år etter lagde TV-selskapet NBC en miniserie med boka som utgangspunkt.Om serien på nettstedet Internet Movie Database; besøkt 9. februar 2016.

The Temptations blei innvotert i Rock and Roll Hall of Fame i 1989.Omtale på nettstedet Rock and Roll Hall of Fame; besøkt 9. februar 2016.

 Referanser 

 Kilder 
 Oppslag om The Temptations i Graham Betts: Motown Encyclopedia, AC Publishing 2014, ISBN 9781311441546.

 Eksterne lenker 



 Chris Williams: «Otis Williams: The Temptations' Soul Survivor», intervju i tidsskriftet Ebony 25. juni 2013; besøkt 9. februar 2016.

Kategori:Soulmusikere fra USA
Kategori:Sangere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Texarkana i Texas
Kategori:The Temptations